Koncom roku 1965 sa skupina premenovala na „The Pink Floyd Sound“, t. j. Zvuk Pinka a Floyda Mená Pink a Floyd pochádzajú z albumov dvoch bluesových umelcov z Karolíny v USA: Pinka Andersona a Floyda Councila, ktoré mal vo svojej zbierke Syd Barrett. Tento názov začala skupina Tea Set používať ako alternatívu už v lete toho istého roku, po tom ako Syd objavil na jednom z vystúpení na základni RAF v Northolte medzi účinkujúcimi skupinu s identickým menom. Neskôr si tento názov skrátili na „The Pink Floyd“.